แอสเซทพลัสขายกองทุน3เดือนชู3.25%
บลจ.แอสเซท พลัส ชี้ดอกเบี้ยขาขึ้น-ปัจจัยนอกผันผวนสูง แนะลงทุนตราสารหนี้ระยะสั้นในประเทศ
8 ส.ค. 2554

บลจ.แอสเซท พลัส ชี้ดอกเบี้ยขาขึ้น-ปัจจัยนอกผันผวนสูง แนะลงทุนตราสารหนี้ระยะสั้นในประเทศ 
น.ส.จารุลักษณ์  เรืองสุวรรณ ผู้อำนวยการอาวุโส ฝ่ายการขายและการตลาด บริษัทหลักทรัพย์จัดการกองทุน (บลจ.) แอสเซท พลัส กล่าวว่า  แนวโน้มดอกเบี้ยในประเทศขาขึ้น ประกอบกับภาวะผันผวนจากปัจจัยภายนอกหลังจากสหรัฐถูกดลดอันดับความน่าเชื่อถือและปัญหานี้ในยุโรป จึงแนะนำสำหรับผู้ที่รับความผันผวนของตลาดได้ต่ำควรปรับพอร์ตการลงทุนในหุ้นต่างประเทศ และเน้นลงทุนในตราสารหนี้ระยะสั้นๆ ในประเทศ เพื่อลดความเสี่ยงของพอร์ตการลงทุน 
"ในสภาวะอัตราดอกเบี้ย    ขาขึ้นเช่นนี้ การลงทุนในตราสารหนี้ ขอแนะนำให้ลงทุนในตราสารที่มีอายุไม่เกิน 1 ปี เพื่อไม่ให้เสียโอกาสผลตอบแทนส่วนเพิ่มจากการปรับขึ้นอัตราดอกเบี้ยในระยะถัดไป"น.ส.จารุลักษณ์กล่าว
บลจ.แอสเซท พลัส จึงเปิดขายกองทุนเปิดแอสเซทพลัสทรัพย์มั่นคง 3 (ASP-SIF3) รอบใหม่ในวันที่ 10 ส.ค.นี้ เป็นกองทุนตราสารหนี้ในประเทศเปิดขายเป็นรอบระยะเวลา โดยรอบนี้กองทุนจะลงทุนในพันธบัตรรัฐบาลไทย และตราสารหนี้ในประเทศ เช่น ตั๋วแลกเงินของธนาคารกรุงไทย (KTB) ธนาคารธนชาต (TBANK) บริษัท ควอลิตี้เฮ้าส์ (QH) ธนาคารแลนด์ แอนด์ เฮาส์ (LHB) และบริษัทเอเซียเสริมกิจ ลีสซิ่ง (ASK) อายุประมาณ 3 เดือน คาดว่าให้ผลตอบแทนหลังหักค่าใช้จ่ายได้อยู่ที่ 3.25% ต่อปี